Na osnovu člana 22 Zakona o putevima ("Službeni list RCG", broj 42/04 i “Službeni list CG", br. 21/09, 54/09, 40/10, 73/10, 36/11, 40/11, 92/17), i člana 53 stav 1 tačka 2 Statuta opštine Tuzi ("Službeni list CG-opštinski propisi", broj 24/19), uz saglasnost Vlade Crne Gore, broj 07-3417, Skupština opštine Tuzi, na sjednici održanoj 18.07.2019 godine, donijela je

**ODLUKA**

**o naknadama za korišćenje opštinskih puteva**

**I OPŠTE ODREDBE**

**Član 1**

Ovom odlukom utvrđuje se visina naknade za korišćenje opštinskih puteva na teritoriji Opštine Tuzi.

Za korišćenje opštinskih puteva plaćaju se naknade, i to:

* naknada za vanredni prevoz,
* godišnja naknada za zakup putnog zemljišta i drugog zemljišta koje pripada upravljaču puta,
* naknada za priključenje prilaznog puta na opštinski put,
* naknada za postavljanje cjevovoda, vodovoda, kanalizacije, električnih, telefonskih i telegrafskih vodova na opštinskom putu i infrastrukture drugih sličnih djelatnosti,
* godišnja naknada za cjevovode, vodovode, kanalizaciju, električne, telefonske i telegrafske vodove i infrastrukture drugih sličnih djelatnosti ugrađene na opštinskom putu,
* naknada za izgradnju komercijalnih objekata kojima je omogućen pristup sa opštinskog puta,
* godišnja naknada za korišćenje komercijalnih objekata kojima je omogućen pristup sa opštinskog puta i
* naknada za postavljanje komercijalno - tržišnih, komercijalno - individualnih i komercijalno - informativnih natpisa na opštinskom putu i pored puta.

**Član 2**

Svi izrazi upotrijebljeni u ovoj odluci u muškom rodu podrazumijevaju iste takve izraze za fizička lica u ženskom rodu.

**Član 3**

Obveznici naknada su pravna lica, preduzetnici i fizička lica, koja opštinski put koriste po nekom od osnova iz člana 1 stav 2 ove odluke.

**Član 4**

Sredstva ostvarena po osnovu naknada za korišćenje opštinskih puteva su prihod Budžeta Opštine Tuzi i koriste se za održavanje i zaštitu opštinskih puteva.

**II VISINA NAKNADA**

**1. Naknada za vanredni prevoz**

**Član 5**

Naknada za vanredni prevoz obračunava se i naplaćuje za prevoz vozilima koja prazna ili sa teretom imaju ukupnu masu, osovinsko opterećenje ili dimenzije (širina, visina i dužina) veće od utvrđenih posebnim propisom (u daljem tekstu: propisane vrijednosti), kao i za prevoz koji se ne obavlja u skladu sa tehničkim karakteristikama opštinskog puta na kojem je postavljeno ograničenje označeno saobraćajnom signalizacijom.

Naknadu iz stava 1 ovog člana plaća prevoznik ili vlasnik motornog vozila kojim se obavlja vanredni prevoz.

Dozvolu za vanredni prevoz izdaje organ uprave nadležan za poslove saobraćaja, po pravilu za svaki vanredni prevoz posebno.

**Član 6**

Parametri za izračunavanje naknade za vanredni prevoz izražavaju se:

* u procentima, za prekoračenje najveće dozvoljene dužine vozila, mjereći po uzdužnoj osi simetrije od najisturenijih tačaka vozila ili skupa vozila sa teretom,
* u metrima, za prekoračenje najveće dozvoljene širine i visine vozila, mjereći po poprečnoj osi simetrije od najisturenijih tačaka vozila ili skupa vozila sa teretom, odnosno po vertikalnoj osi simetrije, mjereći od površine kolovoza do najviše tačke vozila ili skupa vozila sa teretom,
* u tonama, za prekoračenje najveće dozvoljene ukupne mase i najvećeg dozvoljenog osovinskog opterećenja vozila ili skupa vozila.

**a) Naknada za prekoračenje dozvoljene dimenzije**

**Član 7**

Za prekoračenje najveće dozvoljene dužine vozila ili skupa vozila, naknada se utvrđuje:

- za prekoračenje do 20% - 0,08 €/km,

- za prekoračenje preko 20% - 0,16 €/km.

Za prekoračenje najveće dozvoljene širine vozila ili skupa vozila, naknada se utvrđuje:

- za prekoračenje do 0,50m - 0,08 €/km,

- za prekoračenje od 0,51m do 1,50m - 0,16 €/km,

- za prekoračenje veće od 1,50m - 0,22 €/km.

Za prekoračenje najveće dozvoljene visine vozila ili skupa vozila, naknada se utvrđuje:

- za prekoračenja do 0,50m - 0,08 €/km,

- za prekoračenje veće od 0,50m - 0,16 €/km.

Kada vozilo, sa ili bez tereta, prekoračuje dozvoljenu dužinu, širinu i visinu, na više mjesta, obračunava se najveća dimenzija iz svakog prekoračenja i to za svaku vrstu prekoračenja posebno.

**b) Naknada za prekoračenje dozvoljene ukupne mase**

**Član 8**

Za prekoračenje najveće dozvoljene ukupne mase vozila ili skupa vozila, iznad 40t, odnosno iznad 44t za troosovinsko motorno vozilo sa dvoosovinskom ili troosovinskom poluprikolicom, kada se prevozi 40-stopni ISO kontejner kao kombinovana prevozna operacija, primjenjuje se naknada iz Tabele 1 koja se nalazi u prilogu i čini sastavni dio ove odluke.

Prekoračenja ukupne mase iz stava 1 ovoga člana, čije se vrijednosti završavaju do 0,5t, zaokružuju se na manju cijelu vrijednost, a prekoračenja ukupne mase čije se vrijednosti završavaju iznad 0,5t, zaokružuju se na veću cijelu vrijednost.

**c) Naknada za prekoračenje dozvoljenog osovinskog optrećenja**

**Član 9**

Za prekoračenje najvećeg dozvoljenog osovinskog opterećenja vozila ili skupa vozila, primjenjuje se naknada iz Tabele 2, koja se nalazi u prilogu i čini sastavni dio ove odluke.

Naknada iz stava 1 ovog člana, izračunava se na sljedeći način:

* za jednostruke osovine, prema formuli:

   Pjo = Sjo - Djo

pri čemu se od stvarnog osovinskog opterećenja svake osovine (Sjo) oduzima dozvoljeno osovinsko opterećenje (Djo), a za dobijenu vrijednost prekoračenja (Pjo) očita se odgovarajuća naknada iz Tabele 2 koja se nalazi u prilogu i čini sastavni dio ove odluke.

* za dvostuke, trostuke i višestruke osovine, prema formuli:

           Sjo - Djo

   Pjo = -----------

              Bo

pri čemu se od stvarnog osovinskog opterećenja dvostuke, trostuke ili višestuke osovine (Sjo) oduzima dozvoljeno osovinsko opterećenje (Djo) i podijeli sa brojem osovina (Bo), a za dobijenu vrijednost prekoračenja (Pjo) očita se odgovarajuća naknada iz Tabele 2 koja se nalazi u prilogu i čini sastavni dio ove odluke.

Dobijena prekoračenja osovinskog opterećenja iz stava 2 alineja 1 i 2 ovog člana, čije se vrijednosti završavaju do 0,5t zaokružuju se na manju cjelu vrijednost, a prekoračenja čije se vrijednosti završavaju iznad 0,5t zaokružuju se na veću cijelu vrijednost.

Zbir očitanih naknada za osovine, ili skupove osovina iz stava 2 ovog člana, čini ukupnu naknadu za prekoračenje dozvoljenog osovinskog opterećenja.

**Član 10**

Ukupna naknada za vanredni prevoz računa se tako, da se naknada za pojedinačno prekoračenje (€/km) pomnoži sa udaljenošću (km) od mjesta polaska do mjesta dolaska vanrednog prevoza.

Ako vozilo ili skup vozila sa ili bez tereta, prekoračuje više propisanih vrijednosti iz člana 5 ove odluke, ukupna naknada se izračunava, tako što se naknada za svako pojedinačno prekoračenje (€/km) sabere i pomnoži sa udaljenošću (km) od mjesta polaska do mjesta dolaska vanrednog prevoza.

Prilikom računanja ukupno pređenih kilometara vanrednog prevoza, svaki započeti kilometar uzima se kao puni kilometar.

**2. Godišnja naknada za zakup putnog zemljišta i drugog zemljišta koje pripada upravljaču puta**

**Član 11**

Visina godišnje naknade za zakup putnog zemljišta i drugog zemljišta koje pripada upravljaču puta, utvrđuje se zavisno od korišćenja određenih djelova putnog zemljišta koje pripada opštinskom putu i površine korišćenog putnog zemljišta i iznosi:

- za ulice u naselju 4,90€/m2,

- za lokalne puteve 3,90€/m2.

Naknada iz prethodnog stava utvrđuje se kao početna vrijednost kod raspisivanja javnog nadmetanja za zakup putnog zemljišta i drugog zemljišta koje pripada upravljaču puta.

**Član 12**

Naknada iz člana 10 ove odluke umanjuje se na godišnjem nivou, srazmjerno površini korišćenog putnog zemljišta za:

* 10% za površinu od 51 - 100 m2 korišćenog putnog zemljišta,
* 20% za površinu od 101 - 300m2 korišćenog putnog zemljišta,
* 30% za površinu preko 300 m2 korišćenog putnog zemljišta.

**3. Naknada za priključenje prilaznog puta na opštinski put**

**Član 13**

Visina naknade za priključenje prilaznog puta na opštinski put iznosi:

* na ulicu u naselju 490,00€ po priključku,
* na lokalni put 290,00€ po priključku.

**4. Naknada za postavljanje cjevovoda, vodovoda, kanalizacije, električnih, telefonskih i telegrafskih vodova na opštinskom putu i infrastrukture drugih sličnih djelatnosti**

**Član 14**

Visina naknade za postavljanje cjevovoda, vodovoda, kanalizacije, električnih, telefonskih i telegrafskih vodova i infrastrukture drugih sličnih djelatnosti, u trupu opštinskog puta, utvrđuje se u iznosu u €/metar korišćenog putnog zemljišta i iznosi:

* za ulice u naselju 5,90€/m,
* za lokalne puteve 2,90€/m.

Visina naknade za postavljanje cjevovoda, vodovoda, kanalizacije, električnih, telefonskih i telegrafskih vodova u putnom zemljištu van trupa opštinskog puta, utvrđuje se u iznosu u €/metar korišćenog putnog zemljišta i iznosi:

* za ulice u naselju 1,90 €/m,
* za lokalne puteve 0,90 €/m.

Naknada iz stava 1 i 2 ovog člana umanjuje se u zavisnosti od dužine korišćenja trupa puta, putnog zemljišta ili drugog zemljišta koje pripada opštinskom putu za:

* 10% za dužinu od 1001-3000m korišćenog putnog zemljišta,
* 20% za dužinu od 3001-5000m korišćenog putnog zemljišta,
* 30% za dužinu preko 5000m korišćenog putnog zemljišta.

Visina naknade za instalacije iz stava 1 ovog člana koje se postavljaju prekopavanjem ili izvođenjem drugih radova (utiskivanje cijevi i sl.), na način da se vrši presijecanje trase opštinskog puta iznosi:

* za ulice u naselju 990,00€ po prekopu,
* za lokalne puteve 790,00€ po prekopu.

**5. Godišnja naknada za cjevovode, vodovode, kanalizaciju, električne, telefonske i telegrafske vodove i infrastrukture drugih sličnih djelatnosti na opštinskim putevima**

**Član 15**

Godišnja naknada za cjevovode, vodovode, kanalizaciju, električne, telefonske i telegrafske vodove i infrastrukture drugih sličnih djelatnosti, ugrađene ili postavljene na opštinskom putu, iznosi 15% od iznosa utvrđenih u članu 14 stav 1 i 2 ove odluke.

**Član 16**

Naknada iz čl. 14 i 15 ove odluke ne plaća se za javne, seoske vodovode i kanalizaciju kojima raspolaže Opština Tuzi i koje koriste javne službe u obavljanju komunalne djelatnosti, čiji je osnivač Opština Tuzi.

**6. Naknada za izgradnju komercijalnih objekata kojima je omogućen pristup sa opštinskog puta**

**Član 17**

Visina naknade za izgradnju komercijalnih objekata do 50m2 kojima je omogućen pristup sa opštinskog puta, iznosi:

* za ulice u naselju 200,00€,
* za lokalne puteve 150,00€.

Visina naknade za izgradnju komercijalnih objekata od 50m2- 500m2 kojima je omogućen pristup sa opštinskog puta ,iznosi:

* za ulice u naselju 400,00€,
* za lokalne puteve 250,00€.

Visina naknade za izgradnju komercijalnih objekata preko 500m2 kojima je omogućen pristup sa opštinskog puta, iznosi:

- za ulice u naselju 490,00€,

- za lokalne puteve 290,00€.

Izuzetno od stava 1 ovog člana, naknada za izgradnju benzinske stanice iznosi 2.900,00€.

**7. Godišnja naknada za korišćenje komercijalnih objekata kojima je omogućen pristup sa opštinskog puta**

**Član 18**

Visina godišnje naknade za korišćenje komercijalnih objekata kojima je omogućen pristup sa opštinskog puta, utvrđuje se u zavisnosti od kategorije puta pored kojeg se objekat nalazi, površine objekta i vrste djelatnosti koja se obavlja u tom objektu, i iznosi:

1. Za ulice u naselju, i to za:

* benzinske stanice - 2.900,00€,
* za izgradnju trafostanice i bazne stanice – 2.900,00€,
* skladišta i stovarišta do 500m2 - 500,00€,
* skladišta i stovarišta preko 500m2 - 700.00€,
* banke, osiguravajuća društva i ostale finansijske organizacije, fiksne, mobilne i kablovske operatore - 700,00€,
* pošte - 400,00€
* hotele i motele do 50 ležaja - 700,00€,
* hotele i motele preko 50 ležaja - 900,00€,
* ugostiteljske objekte do 50 m2, osim klubova penzionera - 150,00€,
* restorane, picerije, konobe, kafe barove, kafane, kafiće, noćne klubove i druge ugostiteljske objekte preko 50m2 - 400,00€,
* trgovinske objekte od 50 do 200m2 - 200,00€,
* trgovinske objekte od 200 do 500m2 - 400,00€,
* trgovinske objekte preko 500m2 - 700,00€,
* objekte za servisiranje motornih vozila - 400,00€,
* objekte u kojima se obavlja zanatska, uslužna i druga slična djelatnost, preko 50m2 - 150€,
* objekte u kojima se obavlja trgovinska, zanatska, uslužna i druga slična djelatnost, do 50m2, kao i privremene objekte montažnog karaktera - tipa kiosk - 100,00€,
* objekte u kojima se priređuju lutrijske igre na sreću (lutrija, ekspres i instant lutrija, bingo, TV tombola i tombola zatvorenog tipa, loto, keno, sportska prognoza, toto, dodatne igre na lotu i totu, video lutrija, fonto, druge slične igre na sreću s izvlačenjem) - 150,00€,
* objekte u kojima se priređuju posebne igre na sreću (igre u kazinima, kladioničke igre, igre na sreću na automatima), do 100m2 – 200,00€, i
* objekte u kojima se priređuju posebne igre na sreću (igre u kazinima, kladioničke igre, igre na sreću na automatima), preko 100m2 – 300,00€.

1. Za lokalne puteve, i to za:

* benzinske stanice - 1.900,00€,
* skladišta i stovarišta do 500m2 - 300,00€,
* skladišta i stovarišta preko 500m2 - 400,00€,
* banke, osiguravajuća društva i ostale finansijske organizacije, fiksne, mobilne i kablovske operatore - 400,00€,
* pošte - 300,00€,
* hotele i motele do 50 ležaja - 500,00€,
* hotele i motele preko 50 ležaja - 700,00€,
* ugostiteljske objekte do 50m2, osim klubova penzionera - 100,00€,
* restorane, picerije, konobe, kafe barove, kafane, kafiće, noćne klubove i druge ugostiteljske objekte preko 50m2 - 200,00€,
* trgovinske objekte od 50 do 200m2 - 150,00€,
* trgovinske objekte od 200 do 500m2 - 250,00€,
* trgovinske objekte preko 500m2 - 400,00€,
* objekte za servisiranje motornih vozila - 250,00€,
* objekte u kojima se obavlja zanatska, uslužna i druga slična djelatnost, preko 50m2 – 120,00€,
* objekte u kojima se obavlja trgovinska, zanatska, uslužna i druga slična djelatnost, do 50m2, kao i privremene objekte montažnog karaktera - tipa kiosk - 80,00€,
* objekte u kojima se priređuju lutrijske igre na sreću (lutrija, ekspres i instant lutrija, bingo, TV tombola i tombola zatvorenog tipa, loto, keno, sportska prognoza, toto, dodatne igre na lotu i totu, video lutrija, fonto, druge slične igre na sreću s izvlačenjem) – 100,00€,
* objekte u kojima se priređuju posebne igre na sreću (igre u kazinima, kladioničke igre, igre na sreću na automatima), do 100m2 – 150,00€, i
* objekte u kojima se priređuju posebne igre na sreću (igre u kazinima, kladioničke igre, igre na sreću na automatima), preko 100m2 – 200,00€.

1. **Naknada za postavljanje komercijalno-tržišnih , komercijalno-individualnih i komercijalno-informativnih natpisa na putu i pored puta**

**Član 19**

Reklamne table i reklamni panoi, oznake i natpisi kojima se obilježavaju komercijalni objekti (u daljem tekstu: natpisi) mogu se postavljati na zemljištu pored lokalnih i nekategorisanih puteva na udaljenosti od najmanje 1 metra, računajući od krajnje ivice kolovoza do lijeve spoljnje ivice table natpisa, po pravilu sa desne strane u smjeru odvijanja saobraćaja, pod uglom od 70° do 90° u odnosu na osu puta, odnosno pod uglom pod kojim će se izbjeći refleksija svjetlosti farova vozila.

**Član 20**

Natpisi se ne smiju postavljati: na mjestima gdje ugrožavaju postojeći prostor u funkcionalnom i ambijentalnom pogledu; u trouglovima preglednosti međusobnog ukrštanja puteva, kao i njihovog ukrštanja sa željezničkom prugom; na mjestima gdje bi svojim položajem onemogućavali vidljivost i pravovremenu uočljivost saobraćajnih znakova; na nepreglednim djelovima puta (unutrašnja strana krivine, zasjeci, usjeci, prevoji, suženi prevoji puta i td.), mostovima, propustima, nadvožnjacima i podvožnjacima, kao i na odstojanjima manjim od 100m od tih dionica, odnosno tih putnih objekata.

**Član 21**

Panoi i nosači za natpis moraju biti izrađeni od materijala koji su otporni na klimatske uslove.

Rastojanje donje ivice table natpisa postavljenog pored lokalnog i nekategorisanog puta iznosi najmanje 1,5m od od gornje kote kolovoza.

Natpisi koji su izdignuti iznad kolovoza puta mogu se postavljati tako da rastojanje od donje ivice natpisa do gornje kote kolovoza puta iznosi najmanje 4,7m.

Natpisi se postavljaju na međusobnoj udaljenosti koja ne ugrožava vidljivost već postavljenih natpisa.

**Član 22**

Natpisi su po pravilu jednostrani, a ukoliko saobraćajno-bezbjednosni uslovi dozvoljavaju, mogu biti dvostrani, odnosno višestrani.

Ukoliko su natpisi jednostrani, poleđina natpisa mora biti neutralne boje u odnosu na okolinu (sivo-maslinasta ili zagasito siva).

U slučaju upotrebe svjetlosnih reklamnih natpisa, svjetlost ne smije biti usmjerena u pravcu uzdužne ose puta, niti emitovana u isprekidanim intervalima.

**Član 23**

Natpisi se prema načinu reklamiranja razvrstavaju na: komercijalno-tržišne , komercijalno-individualne i komercijalno-informativne.

Pod komercijalno-tržišnim natpisima, u smislu ovog člana, podrazumijevaju se natpisi koje postavlja pravno lice registrovano za pružanje marketinških usluga.

Pod komercijalno-individualnim natpisima, u smislu ovog člana, podrazumijevaju se natpisi koje postavlja podnosilac zahtjeva u svrhu reklamiranja svoje djelatnosti ili proizvoda.

Pod komercijalno-informativnim natpisima, u smislu ovog člana, podrazumijevaju se natpisi koje postavlja podnosilac zahtjeva u svrhu obavještavanja učesnika u saobraćaju o blizini svog objekta, kao i natpisi na komercijalnim objektima.

**Član 24**

Visina naknada za natpise postavljene na zemljištu pored lokalnih i nekategorisanih puteva iznosi za natpise:

* do 5 m2 – 85,00 €/m2,
* od 5,1 m2 do 10 m2 – 70 €/m2,
* od 10,1 m2 do 20 m2 – 60 €/m2,
* od 20,1 m2 do 30 m2 – 50 €/m2,
* od 30,1 m2 do 50 m2 – 45 €/m2, i
* preko 50 m2 – 40 €/m2.

Za natpise izgrađene od platna PVC i sl. materijala postavljene na jarbolima pored puta ili izdignute iznad kolovoza puta određuje se naknada u iznosu od 30 €/m2 na godišnjem nivou.

**Član 25**

Odobrenje za postavljanje natpisa pored lokalnih i nekategorisanih puteva izdaje organ uprave nadležan za poslove saobraćaja na osnovu zahtjeva pravnog ili fizičkog lica.

Uz zahtjev za izdavanje odobrenja podnosi se: dokaz o riješenim imovinsko-pravnim odnosima na zemljištu u okviru zone na kojoj se postavlja natpis; tehnička dokumentacija (nacrt natpisa sa dimenzijama i tehničkim opisom, statički proračun, prikaz natpisa u prirodnoj boji i dr.).

Sastavni dio odobrenja za postavljanje natpisa pored lokalnih i nekategorisanih puteva čine saobraćajno tehnički uslovi za uređenje lokacije (položaj, vrsta, veličina natpisa i drugi podaci koji su vezani za postavljanje natpisa na određenoj lokaciji).

**III NAČIN PLAĆANJA NAKNADA**

**Član 26**

Poslove utvrđivanja, naplate i kontrole naplate naknada iz ove odluke, vrši organ uprave nadležan za poslove lokalnih javnih prihoda.

**Član 27**

Naknade iz čl. 7, 8, 9, 13, 14, 17 i člana 24 ove odluke utvrđuju se nakon izdavanja dozvole, odnosno odobrenja, koje se dostavlja i organu iz člana 26 ove odluke.

Naknade iz čl. 11, 15, i člana 18 utvrđuju se godišnje, odnosno srazmjerno vremenu korišćenja u godini kada je korišćenje počelo.

Visina naknade iz stava 1 i 2 ovog člana utvrđuje se rješenjem organa iz člana 26 ove odluke.

**Član 28**

U pogledu načina utvrđivanja naknada, obračunavanja, rokova, žalbe, prinudne naplate, kamate, povraćaja i ostalog što nije propisano ovom odlukom, shodno se primjenjuju odredbe Zakona o poreskoj administraciji.

**IV NADZOR**

**Član 29**

Nadzor nad sprovođenjem ove odluke vrši organ uprave nadležan za poslove finansija.

**V PRELAZNE I ZAVRŠNE ODREDBE**

**Član 30**

Ova odluka stupa na snagu osmog dana od dana objavljivanja u "Službenom listu Crne Gore- Opštinski propisi".

Broj: 02-030/19-4095

Tuzi, 18.07.2019. godine

SKUPŠTINA OPŠTINE TUZI

Predsjednik,

Fadil Kajoshaj

**TABELA 1**

**Naknada za prekoračenje ukupne mase vozila i skupa vozila iznad 40t odnosno iznad 44t**

|  |  |  |  |  |  |  |  |
| --- | --- | --- | --- | --- | --- | --- | --- |
| Prekoračenje 40t (44) | Naknada €/km | Prekoračenje 40t (44) | Naknada €/km | Prekoračenje 40t (44) | Naknada €/km | Prekoračenje 40t (44) | Naknada €/km |
| 1. | 0,06 | 21. | 1,95 | 41. | 7,26 | 61. | 16, 01 |
| 2. | 0,07 | 22. | 2,13 | 42. | 7,62 | 62. | 16,53 |
| 3. | 0,09 | 23. | 2,32 | 43. | 7,98 | 63. | 17,07 |
| 4. | 0,12 | 24. | 2,52 | 44. | 8,36 | 64. | 17,62 |
| 5. | 0,16 | 25. | 2,74 | 45. | 8,74 | 65. | 18,17 |
| 6. | 0,21 | 26. | 2,95 | 46. | 9,13 | 66. | 18,73 |
| 7. | 0,26 | 27. | 3,18 | 47. | 9,53 | 67. | 19,30 |
| 8. | 0,33 | 28. | 3,42 | 48. | 9,93 | 68. | 19,88 |
| 9. | 0,40 | 29. | 3,66 | 49. | 10,35 | 69. | 20,47 |
| 10. | 0,48 | 30. | 3,91 | 50. | 10,77 | 70. | 21,06 |
| 11. | 0,57 | 31. | 4,17 | 51. | 11,21 | 71. | 21,67 |
| 12. | 0,67 | 32. | 4,45 | 52. | 11,66 | 72. | 22,28 |
| 13. | 0,78 | 33. | 4,72 | 53. | 12,10 | 73. | 22,90 |
| 14. | 0,90 | 34. | 5,01 | 54. | 12,56 | 74. | 23,53 |
| 15. | 1,02 | 35. | 5,31 | 55. | 13,02 | 75. | 24,17 |
| 16. | 1,15 | 36. | 5,61 | 56. | 13,50 | 76. | 24,82 |
| 17. | 1,29 | 37. | 5,93 | 57. | 13,98 | 77. | 25,47 |
| 18. | 1,44 | 38. | 6,25 | 58. | 14,48 | 78. | 26,14 |
| 19. | 1,60 | 39. | 6,58 | 59. | 14,98 | 79. | 26,81 |
| 20. | 1,77 | 40. | 6,92 | 60. | 15,49 | 80. | 27,49 |
| 81. | 28,18 | 101. | 43,79 | 121. | 62,82 | 141. | 85,29 |
| 82. | 28,88 | 102. | 44,66 | 122 | 63,86 | 142. | 88,50 |
| 83. | 29,59 | 103. | 45,54 | 123. | 64,92 | 143. | 87,72 |
| 84. | 30,31 | 104. | 46,43 | 124. | 65,97 | 144. | 88,95 |
| 85. | 31,03 | 105. | 47,32 | 125. | 67,04 | 145. | 90,19 |
| 86. | 31,76 | 106. | 48,23 | 126. | 68,12 | 146. | 91,44 |
| 87. | 32,50 | 107. | 49,14 | 127. | 69,20 | 147. | 92,67 |
| 88. | 33,25 | 108. | 50,06 | 128. | 70,30 | 148. | 93,96 |
| 89. | 34,01 | 109. | 50,99 | 129. | 71,40 | 149. | 95,23 |
| 90. | 34,78 | 110. | 51,93 | 130. | 72,51 | 150. | 96,52 |
| 91. | 35,56 | 111. | 52,88 | 131. | 73,63 | 151. | 97,81 |
| 92. | 36,34 | 112. | 53,83 | 132. | 74,75 | 152. | 99,10 |
| 93. | 37,14 | 113. | 54,80 | 133. | 75,89 | 153. | 100,41 |
| 94. | 37,94 | 114. | 55,77 | 134. | 77,04 | 154. | 101,73 |
| 95. | 38,75 | 115. | 56,75 | 135. | 78,19 | 155. | 103,05 |
| 96. | 39,57 | 116. | 57,74 | 136. | 79,35 | 156. | 104,39 |
| 97. | 40,39 | 117. | 58,74 | 137. | 80,52 | 157. | 105,73 |
| 98. | 41,23 | 118. | 59,75 | 138. | 81,70 | 158. | 107,08 |
| 99. | 42,07 | 119. | 60,76 | 139. | 82,89 | 159. | 108,44 |
| 100. | 42,93 | 120. | 61,79 | 140. | 84,08 | 160. | 110,00 |

Za prekoračenje veće od 160t obračunava se 110,00 €/km + 1,00 €/km za svaku sljedeću tonu.

**TABELA 2**

**Naknada za prekoračenje propisanog osovinskog opterećenja vozila ili skupa vozila za jednostruke osovine**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
| Prekoračenje t | Naknada €/km | Prekoračenje t | Naknada €/km | Prekora čenje t | Naknada €/km | Prekora čenje t | Naknada €/km | Prekora čenje t | Naknada €/km |
| 0,1 | 0,16 | 2,1 | 0,90 | 4,1 | 2,81 | 6,1 | 5,93 | 8,1 | 10,26 |
| 0,2 | 0,18 | 2,2 | 0,97 | 4,2 | 2,94 | 6,2 | 6,12 | 8,2 | 10,50 |
| 0,3 | 0,19 | 2,3 | 1,04 | 4,3 | 3,07 | 6,3 | 6,31 | 8,3 | 10,75 |
| 0,4 | 0,22 | 2,4 | 1,11 | 4,4 | 3,20 | 6,4 | 6,50 | 8,4 | 11,01 |
| 0,5 | 0,24 | 2,5 | 1,19 | 4,5 | 3,34 | 6,5 | 6,70 | 8,5 | 11,27 |
| 0,6 | 0,26 | 2,6 | 1,27 | 4,6 | 3,48 | 6,6 | 6,90 | 8,6 | 11,52 |
| 0,7 | 0,28 | 2,7 | 1,35 | 4,7 | 3,62 | 6,7 | 7,10 | 8,7 | 11,79 |
| 0,8 | 0,30 | 2,8 | 1,43 | 4,8 | 3,77 | 6,8 | 7,31 | 8,8 | 12,05 |
| 0,9 | 0,33 | 2,9 | 1,52 | 4,9 | 3,92 | 6,9 | 7,52 | 8,9 | 12,32 |
| 1,0 | 0,36 | 3,0 | 1,61 | 5,0 | 4,07 | 7,0 | 7,73 | 9,0 | 12,59 |
| 1,1 | 0,39 | 3,1 | 1,71 | 5,1 | 4,22 | 7,1 | 7,94 | 9,1 | 12,87 |
| 1,2 | 0,43 | 3,2 | 1,80 | 5,2 | 4,38 | 7,2 | 8,16 | 9,2 | 13,15 |
| 1,3 | 0,47 | 3,3 | 1,90 | 5,3 | 4,54 | 7,3 | 8,38 | 9,3 | 13,43 |
| 1,4 | 0,52 | 3,4 | 2,01 | 5,4 | 4,70 | 7,4 | 8,61 | 9,4 | 13,71 |
| 1,5 | 0,56 | 3,5 | 2,11 | 5,5 | 4,87 | 7,5 | 8,83 | 9,5 | 14,00 |
| 1,6 | 0,61 | 3,6 | 2,22 | 5,6 | 5,04 | 7,6 | 9,06 | 9,6 | 14,29 |
| 1,7 | 0,68 | 3,7 | 2,33 | 5,7 | 5,21 | 7,7 | 9,30 | 9,7 | 14,58 |
| 1,8 | 0,72 | 3,8 | 2,45 | 5,8 | 5,39 | 7,8 | 9,53 | 9,8 | 14,88 |
| 1,9 | 0,78 | 3,9 | 2,57 | 5,9 | 5,57 | 7,9 | 9,77 | 9,9 | 15,18 |
| 2,0 | 0,84 | 4,0 | 2,67 | 6,0 | 5,75 | 8,0 | 10,01 | 10,0 | 15,48 |

Za prekoračenje veće od 10,00 t obračunava se 15,48 €/km + 0,20 €/km za svaku sljedeću 0,1 tonu.

**Naknada za prekoračenje propisanog osovinskog opterećenja vozila ili skupa vozila za dvostruke osovine**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
| Prekoračenje t | Naknada €/km | Prekoračenje t | Naknada €/km | Prekora čenje t | Naknada €/km | Prekora čenje t | Naknada €/km | Prekora čenje t | Naknada €/km |
| 0,1 | 0,22 | 2,1 | 1,24 | 4,1 | 3,87 | 6,1 | 8,15 | 8,1 | 14,10 |
| 0,2 | 0,24 | 2,2 | 1,33 | 4,2 | 4,04 | 6,2 | 8,41 | 8,2 | 14,44 |
| 0,3 | 0,27 | 2,3 | 1,43 | 4,3 | 4,22 | 6,3 | 8,68 | 8,3 | 14,79 |
| 0,4 | 0,29 | 2,4 | 1,53 | 4,4 | 4,41 | 6,4 | 8,94 | 8,4 | 15,14 |
| 0,5 | 0,33 | 2,5 | 1,63 | 4,5 | 4,59 | 6,5 | 9,21 | 8,5 | 15,49 |
| 0,6 | 0,36 | 2,6 | 1,74 | 4,6 | 4,78 | 6,6 | 9,49 | 8,6 | 15,85 |
| 0,7 | 0,38 | 2,7 | 1,85 | 4,7 | 4,98 | 6,7 | 9,77 | 8,7 | 16,21 |
| 0,8 | 0,42 | 2,8 | 1,97 | 4,8 | 5,18 | 6,8 | 10,05 | 8,8 | 16,58 |
| 0,9 | 0,46 | 2,9 | 2,09 | 4,9 | 5,38 | 6,9 | 10,34 | 8,9 | 16,95 |
| 1,0 | 0,50 | 3,0 | 2,22 | 5,0 | 5,59 | 7,0 | 10,63 | 9,0 | 17,32 |
| 1,1 | 0,55 | 3,1 | 2,35 | 5,1 | 5,80 | 7,1 | 10,92 | 9,1 | 17,70 |
| 1,2 | 0,60 | 3,2 | 2,48 | 5,2 | 6,02 | 7,2 | 11,22 | 9,2 | 18,08 |
| 1,3 | 0,65 | 3,3 | 2,62 | 5,3 | 6,24 | 7,3 | 11,52 | 9,3 | 18,47 |
| 1,4 | 0,71 | 3,4 | 2,76 | 5,4 | 6,47 | 7,4 | 11,83 | 9,4 | 18,86 |
| 1,5 | 0,79 | 3,5 | 2,91 | 5,5 | 6,70 | 7,5 | 12,14 | 9,5 | 19,25 |
| 1,6 | 0,84 | 3,6 | 3,05 | 5,6 | 6,93 | 7,6 | 12,46 | 9,6 | 19,65 |
| 1,7 | 0,93 | 3,7 | 3,21 | 5,7 | 7,17 | 7,7 | 12,78 | 9,7 | 20,05 |
| 1,8 | 0,99 | 3,8 | 3,37 | 5,8 | 7,41 | 7,8 | 13,10 | 9,8 | 20,46 |
| 1,9 | 1,07 | 3,9 | 3,53 | 5,9 | 7,65 | 7,9 | 13,43 | 9,9 | 20,87 |
| 2,0 | 1,16 | 4,0 | 3,70 | 6,0 | 7,90 | 8,0 | 13,77 | 10,0 | 21,29 |

Za prekoračenje veće od 10,00 t obračunava se 21,29 €/km + 0,20 €/km za svaku sljedeću 0,1 tonu.

**Naknada za prekoračenje propisanog osovinskog opterećenja vozila ili skupa vozila za trostruke osovine**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
| Prekoračenje t | Naknada €/km | Prekoračenje t | Naknada €/km | Prekora čenje t | Naknada €/km | Prekora čenje t | Naknada €/km | Prekora čenje t | Naknada €/km |
| 0,1 | 0,27 | 2,1 | 1,49 | 4,1 | 4,66 | 6,1 | 9,83 | 8,1 | 16,99 |
| 0,2 | 0,29 | 2,2 | 1,60 | 4,2 | 4,87 | 6,2 | 10,14 | 8,2 | 17,41 |
| 0,3 | 0,32 | 2,3 | 1,72 | 4,3 | 5,09 | 6,3 | 10,45 | 8,3 | 17,82 |
| 0,4 | 0,35 | 2,4 | 1,84 | 4,4 | 5,31 | 6,4 | 10,78 | 8,4 | 18,24 |
| 0,5 | 0,40 | 2,5 | 1,97 | 4,5 | 5,53 | 6,5 | 11,10 | 8,5 | 18,67 |
| 0,6 | 0,43 | 2,6 | 2,10 | 4,6 | 5,77 | 6,6 | 11,43 | 8,6 | 19,10 |
| 0,7 | 0,46 | 2,7 | 2,23 | 4,7 | 6,00 | 6,7 | 11,77 | 8,7 | 19,53 |
| 0,8 | 0,50 | 2,8 | 2,37 | 4,8 | 6,24 | 6,8 | 12,11 | 8,8 | 19,97 |
| 0,9 | 0,55 | 2,9 | 2,52 | 4,9 | 6,49 | 6,9 | 12,46 | 8,9 | 20,42 |
| 1,0 | 0,60 | 3,0 | 2,67 | 5,0 | 6,74 | 7,0 | 12,80 | 9,0 | 20,87 |
| 1,1 | 0,66 | 3,1 | 2,83 | 5,1 | 7,00 | 7,1 | 13,16 | 9,1 | 21,33 |
| 1,2 | 0,72 | 3,2 | 2,99 | 5,2 | 7,26 | 7,2 | 13,52 | 9,2 | 21,79 |
| 1,3 | 0,78 | 3,3 | 3,15 | 5,3 | 7,52 | 7,3 | 13,89 | 9,3 | 22,25 |
| 1,4 | 0,85 | 3,4 | 3,33 | 5,4 | 7,79 | 7,4 | 14,26 | 9,4 | 22,72 |
| 1,5 | 0,93 | 3,5 | 3,50 | 5,5 | 8,07 | 7,5 | 14,63 | 9,5 | 23,20 |
| 1,6 | 1,01 | 3,6 | 3,68 | 5,6 | 8,35 | 7,6 | 15,02 | 9,6 | 23,65 |
| 1,7 | 1,10 | 3,7 | 3,87 | 5,7 | 8,63 | 7,7 | 15,40 | 9,7 | 24,16 |
| 1,8 | 1,19 | 3,8 | 4,06 | 5,8 | 8,93 | 7,8 | 15,79 | 9,8 | 24,66 |
| 1,9 | 1,28 | 3,9 | 4,25 | 5,9 | 9,22 | 7,9 | 16,19 | 9,9 | 25,15 |
| 2,0 | 1,39 | 4,0 | 4,46 | 6,0 | 9,52 | 8,0 | 16,59 | 10,0 | 25,65 |

Za prekoračenje veće od 10,00 t obračunava se 25,65 €/km + 0,20 €/km za svaku sljedeću 0,1 tonu.

**Naknada za prekoračenje propisanog osovinskog opterećenja vozila ili skupa vozila za višestruke (četiri i više osovina)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
| Prekoračenje t | Naknada €/km | Prekoračenje t | Naknada €/km | Prekora čenje t | Naknada €/km | Prekora čenje t | Naknada €/km | Prekora čenje t | Naknada €/km |
| 0,1 | 0,30 | 2,1 | 1,70 | 4,1 | 5,32 | 6,1 | 11,22 | 8,1 | 19,40 |
| 0,2 | 0,33 | 2,2 | 1,83 | 4,2 | 5,56 | 6,2 | 11,58 | 8,2 | 19,87 |
| 0,3 | 0,37 | 2,3 | 1,96 | 4,3 | 5,81 | 6,3 | 11,94 | 8,3 | 20,35 |
| 0,4 | 0,41 | 2,4 | 2,10 | 4,4 | 6,06 | 6,4 | 12,30 | 8,4 | 20,83 |
| 0,5 | 0,45 | 2,5 | 2,25 | 4,5 | 6,32 | 6,5 | 12,68 | 8,5 | 21,31 |
| 0,6 | 0,49 | 2,6 | 2,40 | 4,6 | 6,58 | 6,6 | 13,05 | 8,6 | 21,81 |
| 0,7 | 0,53 | 2,7 | 2,55 | 4,7 | 6,85 | 6,7 | 13,44 | 8,7 | 22,30 |
| 0,8 | 0,58 | 2,8 | 2,71 | 4,8 | 7,13 | 6,8 | 13,83 | 8,8 | 22,81 |
| 0,9 | 0,63 | 2,9 | 2,88 | 4,9 | 7,41 | 6,9 | 14,22 | 8,9 | 23,32 |
| 1,0 | 0,69 | 3,0 | 3,05 | 5,0 | 7,69 | 7,0 | 14,62 | 9,0 | 23,83 |
| 1,1 | 0,75 | 3,1 | 3,23 | 5,1 | 7,99 | 7,1 | 15,03 | 9,1 | 24,33 |
| 1,2 | 0,82 | 3,2 | 3,41 | 5,2 | 8,29 | 7,2 | 15,44 | 9,2 | 24,88 |
| 1,3 | 0,90 | 3,3 | 3,60 | 5,3 | 8,59 | 7,3 | 15,86 | 9,3 | 25,41 |
| 1,4 | 0,98 | 3,4 | 3,80 | 5,4 | 8,90 | 7,4 | 16,28 | 9,4 | 25,95 |
| 1,5 | 1,06 | 3,5 | 4,00 | 5,5 | 9,21 | 7,5 | 16,71 | 9,5 | 26,49 |
| 1,6 | 1,16 | 3,6 | 4,20 | 5,6 | 9,53 | 7,6 | 17,14 | 9,6 | 27,04 |
| 1,7 | 1,25 | 3,7 | 4,42 | 5,7 | 9,86 | 7,7 | 17,59 | 9,7 | 27,60 |
| 1,8 | 1,36 | 3,8 | 4,63 | 5,8 | 10,19 | 7,8 | 18,03 | 9,8 | 28,15 |
| 1,9 | 1,47 | 3,9 | 4,86 | 5,9 | 10,53 | 7,9 | 18,48 | 9,9 | 28,72 |
| 2,0 | 1,58 | 4,0 | 5,09 | 6,0 | 10,87 | 8,0 | 18,94 | 10,0 | 29,30 |

Za prekoračenje veće od 10,00 t obračunava se 29,30 €/km + 0,20 €/km za svaku sljedeću 0,1 tonu.